<classify> Mchungaji wa kanisa la Ground for Jesus la nchini Uganda Elisha Misiko amejiua kwa kisu baada ya kumchoma visu mkewe hadi kifo wakati ibada ikiendelea.Inaelezwa kuwa katikati ya ibada mchungaji huyo aliyekuwa amekaa madhabahuni na mkewe, alichomoa kisu na kuanza kumchoma mkewe huyo mgongoni na kichwani hadi mwanamke huyo alipokata roho.Waumini wa kanisa hilo wameeleza kuwa mara tu baada ya kufanya tukio hilo, naye alitumia kisu hicho hicho na kujichinja koromeo hadi kifo. Tukio hilo linaelezwa kutokea majira ya saa nne asubuhi eneo la Kisauni.Kamanda wa Polisi wa Kisauni, Julius Kiragu amethibitisha kutokea kwa tukio hilo na kusema kwamba walivyomkagua mchungaji huyo walimkuta na ujumbe wa karatasi 17 zikieleza kuwa sababu za kufanya hivyo ni mgogoro baina yake na mkewe huyo. Kamanda Kiragu amesema uchunguzi unaendelea juu ya tukio hilo.  <topic>: KITAIFA 